text: Ærespris til overrasket grevepar
  08 januar 2016 kl. 13.54
  Deres Excellencer Grevinde Sussie og Greve Ingolf af Rosenborg fik fredag noget af en overraskelse
  Greveparret var indkaldt af Kolding Kommune til at overrække prisen som Årets Koldingborger, men deres dag tog en noget uventet drejning.
  For greveparret skulle slet ikke overvække nogen pris. Under falske forudsætninger var de indkaldt for selv at modtage en ærespris. Greveparret bor i Vejle Kommune og får æresprisen med denne begrundelse:
  - Fordi Greveparret altid deltager i mindehøjtidligheder, velgørende arrangementer og andre begivenheder i Syd- og Sønderjylland heriblandt Kolding. De siger aldrig nej, og møder op i al slags vejr. De har et stort engagement og hjertet på rette sted. De gør det frivilligt, og ikke af pligt. Den indsats synes Kolding Kommune, at de skal anerkendes for, lyder det i en pressemeddelelse fra Kolding Kommune.
  Prisen har stor betydning for os, forklarerede grevinde Sussie til TV SYDs reporter. Her fortæller hun hvorfor:
  Prisen som Årets Koldingborger blev traditionen tro også uddelt fredag, som den er blevet gjort hvert år i januar siden 1978. I år gik til skuespiller og komiker Rasmus Bjerg.
  